== Salonværtinde og mæcen ==
Henrik og Christine Stampe var nogle af [[Den danske guldalder|guldalderperiodens]] største mæcener, og hovedbygningen på Nysø blev prydet med en smuk samling af kunstværker. Til de faste besøgende, især om sommeren, hørte bl.a. [[H.C. Andersen]], [[Carsten Hauch]] og hustruen [[Rinna Hauch|Rinna]]. Også digteren [[Adam Oehlenschläger]] og kunsthistorikeren [[N.L. Høyen]] hørte til det livlige selskabsliv, som fandt sted enten på herregården Nysø eller i familiens skiftende domiciler i hovedstaden. Stampe-parret lærte [[N.F.S. Grundtvig]] at kende, da han en tid var prædikant i [[Præstø]], og Christine Stampe søgte at gøre Grundtvig til åndelig vejleder for sin syge ægtefælle. I Henrik og Christine Stampes tid blev godset hædret ved et besøg af [[kong Christian 8.]] og [[dronning Caroline Amalie]].
Historie